Διάταξη του Γενικού Δικαστηρίου (τέταρτο τμήμα) της 26ης Οκτωβρίου 2017 – Federcaccia Toscana κ.λπ. κατά Επιτροπής
(Υπόθεση T-562/15)
«Περιβάλλον – Διατήρηση των αγρίων πτηνών – Είδη δυνάμενα να αποτελέσουν το αντικείμενο θήρας – Προϋποθέσεις που πρέπει να τηρούν οι εθνικές νομοθεσίες περί θήρας – Εναρμόνιση των κριτηρίων εφαρμογής του άρθρου 7, παράγραφος 4, της οδηγίας 2009/147/ΕΚ – Λήξη της θηρευτικής περιόδου στην Τοσκάνη»
1.      Προσφυγή κατά παραλείψεως – Φυσικά ή νομικά πρόσωπα – Παραλείψεις δεκτικές προσφυγής – Παράλειψη της Επιτροπής να ενημερώσει ορισμένα εθνικά στοιχεία περί αγρίων πτηνών, τα οποία περιέχονται σε έγγραφο διαλαμβανόμενο στην οδηγία 2009/147 και έχουν ως σκοπό να αποτελέσουν τη βάση της εθνικής νομοθεσίας περί των θηρευτικών περιόδων – Δεν έχει την ιδιότητα της δεκτικής προσφυγής πράξεως κατά την έννοια του άρθρου 263 ΣΛΕΕ – Απαράδεκτο
(Άρθρα 263, εδ. 4, ΣΛΕΕ και 265, εδ. 3, ΣΛΕΕ· οδηγία 2009/147 του Ευρωπαϊκού Κοινοβουλίου και του Συμβουλίου, άρθρο 7 § 4)
(βλ. σκέψεις 56-58, 62, 65-69)
2.      Περιβάλλον – Διατήρηση των αγρίων πτηνών – Οδηγία 2009/147 – Προσαρμογή στην τεχνική και επιστημονική πρόοδο – Επιτροπή ORNIS – Καθήκοντα – Παροχή συνδρομής και συμβουλών προς την Επιτροπή – Στοιχεία που επέλεξε η επιτροπή – Δεσμευτικός χαρακτήρας – Δεν υφίσταται
(Οδηγία 2009/147 του Ευρωπαϊκού Κοινοβουλίου και του Συμβουλίου, άρθρο 16)
(βλ. σκέψεις 65-67, 82, 107)
3.      Προσφυγή κατά παραλείψεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Παράλειψη της Επιτροπής να ενημερώσει ορισμένα εθνικά στοιχεία περί αγρίων πτηνών, τα οποία περιέχονται σε έγγραφο διαλαμβανόμενο στην οδηγία 2009/147 και έχουν ως σκοπό να αποτελέσουν τη βάση της εθνικής νομοθεσίας περί των θηρευτικών περιόδων – Προσφυγή ασκηθείσα από κυνηγούς – Πράξη που δεν θίγει άμεσα και ατομικά τους προσφεύγοντες – Απαράδεκτο
(Άρθρα 263, εδ. 4, ΣΛΕΕ και 265, εδ. 3, ΣΛΕΕ· οδηγία 2009/147 του Ευρωπαϊκού Κοινοβουλίου και του Συμβουλίου, άρθρο 7 § 4)
(βλ. σκέψεις 71, 72, 75-78, 93, 98)
4.      Περιβάλλον – Διατήρηση των αγρίων πτηνών – Οδηγία 2009/147 – Υποχρέωση απαγορεύσεως της θήρας κατά τη διάρκεια ορισμένων περιόδων κατά τις οποίες τα πτηνά είναι ιδιαιτέρως ευπαθή – Επακριβής καθορισμός των περιόδων προ του ζευγαρώματος αποδημίας των πτηνών βάσει εγγράφου καταρτισθέντος από την επιτροπή ORNIS – Ενημέρωση των στοιχείων που περιέχονται στο έγγραφο αυτό – Υποχρέωση την οποία υπέχουν η Επιτροπή και τα κράτη μέλη
(Οδηγία 2009/147 του Ευρωπαϊκού Κοινοβουλίου και του Συμβουλίου, αιτιολογική σκέψη 4 και άρθρο 7 § 4)
(βλ. σκέψεις 88-91, 105)
5.      Προσφυγή ακυρώσεως – Πράξεις δεκτικές προσφυγής – Έννοια – Πράξη εκδοθείσα στο πλαίσιο διαδικασίας EU Pilot – Δεν εμπίπτει
(Άρθρο 263, εδ. 4, ΣΛΕΕ)
(βλ. σκέψη 96)
6.      Αγωγή αποζημιώσεως – Αυτοτελής χαρακτήρας – Διαφορά ως προς την προσφυγή ακυρώσεως
(Άρθρα 263 ΣΛΕΕ και 268 ΣΛΕΕ)
(βλ. σκέψη 103)
Αντικείμενο
Αίτημα βάσει του άρθρου 265 ΣΛΕΕ να διαπιστωθεί ότι η Επιτροπή παρέλειψε παρανόμως να ενημερώσει ορισμένα ιταλικά στοιχεία, τα οποία περιέχονται στο σχετικό με τις βασικές έννοιες έγγραφο που κατήρτισε η επιτροπή ORNIS, την οποία προβλέπει η οδηγία 2009/147/ΕΚ του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, περί της διατηρήσεως των αγρίων πτηνών (ΕΕ 2010, L 20, σ. 7), αίτημα βάσει του άρθρου 263 ΣΛΕΕ για την ακύρωση του από 6 Οκτωβρίου 2014 εγγράφου της Επιτροπής, με το οποίο επισημαίνεται ότι η παράταση της θηρευτικής περιόδου στην Ιταλία όσον αφορά ορισμένα είδη πτηνών δεν είναι σύμφωνη με την ευρωπαϊκή νομοθεσία, και αίτημα βάσει του άρθρου 268 ΣΛΕΕ για την αποκατάσταση της ζημίας την οποία διατείνονται ότι υπέστησαν οι προσφεύγοντες-ενάγοντες λόγω της παραλείψεως της Επιτροπής να ενημερώσει τα ιταλικά στοιχεία.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή-αγωγή.
2)
Καταδικάζει τη Federcaccia Toscana και τους λοιπούς προσφεύγοντες-ενάγοντες των οποίων τα ονόματα περιλαμβάνονται σε παράρτημα στα δικαστικά έξοδα.